شەفەق نیوز/ هەنای پایتەخت سعودیە گەپترین ئاهەنگ مۆسیقایی وەخوەی دێ، "ميدڵ بيست" وەڕیەوبەر فیستیڤاڵەگە دەرچگ و پەیمان وە ریکارەیلیگ دا تا نوای دەسدرۊژی سیکسی و رەفتارەیل ناشرین لە فیستیڤاڵەیلەی هاتگ دا.
فیستیڤاڵ ساوند ستۆرم چوار رووژ وەپی چگ، ک سەدان هەزار کەس ئامادەی ئاهەنگەیل مۆسیقایی بۊین، وەگەرد هونەرمەنەیلیگ لە جوراوجور وڵاتەیل جەهان، و تیکڵایی ناوبەین دوو رەگەزەگە وەخوەی دی ک وەرجەیە لە شانشینەگە وەیجۊرە نەکریاگە.
لە سیمایلیگ وە شیوەی سیریالی لەو وڵاتە نشان دریا، لە کرتەیلیگ نشان کوڕ ودۊیەتەیل دەێد هەنای لەبان دەنگ بەرز مۆسیقا سەما کەن، لە وڵاتیگ ک ئەوسا دەنگ مۆسیقا لەباوی بۊیادە چەنە وباس فرەیگ.
دۊیای چەن ساڵەیل درۊژیگ لە پابەندی وە رسوومەیل تەنگ، ئی ئاهەنگەیلە وەگەرد راپۆرتەیلیگ کەفتنە دەر، ک باس دەسدرۊژی لەبان ژنەیل سعودی وبیگانە کەێد.
